ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำหัวมันฝรั่งเพื่อการบริโภคจากสหรัฐอเมริกาพ.ศ. ๒๕๕๒[๑] ด้วยกรมวิชาการเกษตรได้วิเคราะห์ความเสี่ยงศัตรูพืชของหัวมันฝรั่งเพื่อการบริโภคที่นำเข้าเพื่อการค้าจากสหรัฐอเมริกาเสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศกำหนดเงื่อนไขการนำหัวมันฝรั่งเพื่อการบริโภคจากสหรัฐอเมริกาเข้ามาในราชอาณาจักรดังต่อไปนี้ข้อ ๑ชนิดพืชหัวมันฝรั่ง(potato tuber) Solanum tuberosumข้อ ๒ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับหัวมันฝรั่งเพื่อการบริโภคและดินที่ติดมากับหัวมันฝรั่งจากสหรัฐอเมริกาปรากฎตามเอกสารแนบท้ายประกาศนี้ข้อ ๓หน่วยงานที่รับผิดชอบ๓.๑ราชอาณาจักรไทย คือ กรมวิชาการเกษตร๓.๒สหรัฐอเมริกา คือ United States Department of Agriculture, Animal and Plant Health Inspection Service (หลังจากนี้ต่อไปจะอ้างถึงว่าเป็นUSDA-APHIS)ข้อ ๔การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๕วิธีการขนส่งหัวมันฝรั่งต้องส่งมาจากเมืองท่าแห่งหนึ่งในสหรัฐอเมริกาไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางเรือหรือทางอากาศข้อ ๖แหล่งผลิต๖.๑บางพื้นที่ในรัฐนิวยอร์ก (New York) และ ไอดาโฮ (Idaho) ในสหรัฐอเมริกาพบว่ามีการแพร่ระบาดของไส้เดือนฝอยซีสต์มันฝรั่งpale cyst nematode, Globodera pallidae และgolden nematode, Globodera rostochiensis๖.๒หัวมันฝรั่งจากทุกรัฐในสหรัฐอเมริกาได้รับอนุญาตให้นำเข้ามาในราชอาณาจักรไทยยกเว้นหัวมันฝรั่งจากพื้นที่ดังต่อไปนี้ ห้ามนำเข้าราชอาณาจักรไทย๖.๒.๑หัวมันฝรั่งจากพื้นที่ซึ่งประกาศเป็นเขตควบคุมไส้เดือนฝอยซีสต์มันฝรั่ง๖.๒.๒หัวมันฝรั่งจากแปลงปลูกซึ่งผลการตรวจสอบดินพบไส้เดือนฝอยซีสต์มันฝรั่งข้อ ๗ข้อกำหนดนำเข้าด้านสุขอนามัยพืช๗.๑หัวมันฝรั่งนำเข้าเพื่อการบริโภคต้องปลอดจากศัตรูพืชกักกันตามที่ระบุไว้ในประกาศฉบับนี้๗.๒เพื่อลดความเสี่ยงของไส้เดือนฝอยและโรคพืชที่ทำลายบนหัวมันฝรั่งต้องล้างหัวมันฝรั่งด้วยน้ำให้สะอาดจนกระทั่งหัวมันฝรั่งปราศจากดินเท่าที่จะเป็นไปได้ในทางปฏิบัติข้อ ๘การรับรองสุขอนามัยพืช๘.๑ต้องแนบใบรับรองสุขอนามัยพืชมาพร้อมกับสินค้าหัวมันฝรั่งจากสหรัฐอเมริกาทุกครั้งที่มีการนำเข้าและต้องระบุรัฐที่เป็นแหล่งกำเนิดของหัวมันฝรั่ง๘.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The potatoes this consignment were produced the United States accordance with the conditions governing entry of potatoes for consumption to Thailand and inspected and found to be free of quarantine pests. และ The potatoes this consignment have been washed.๘.๓ต้องบันทึกหมายเลขตู้ขนส่งสินค้า (สำหรับการขนส่งทางเรือเท่านั้น)บนใบรับรองสุขอนามัยพืชข้อ ๙การประเมินกระบวนการส่งออก๙.๑การส่งออกหัวมันฝรั่งเพื่อการบริโภคจากสหรัฐอเมริกามายังราชอาณาจักรไทยจะเริ่มได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยสหรัฐอเมริกาเป็นผู้รับผิดชอบค่าใช้จ่ายทั้งหมด๙.๒ในกรณีที่มีการระงับการนำเข้ากรมวิชาการเกษตรอาจส่งเจ้าหน้าที่เดินทางไปประเมินกระบวนการตรวจรับรองส่งออกในสหรัฐอเมริกาก่อนจะตัดสินใจอนุญาตให้นำเข้าหัวมันฝรั่งเพื่อการบริโภคได้อีกต่อไปถ้ากรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นโดยสหรัฐอเมริกาเป็นผู้รับผิดชอบค่าใช้จ่ายทั้งหมดทั้งนี้ตั้งแต่บัดนี้เป็นต้นไปประกาศ ณ วันที่ ๑๕กรกฎาคม พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของหัวมันฝรั่งเพื่อการบริโภคและดินจากสหรัฐอเมริกาแนบท้ายประกาศกรมวิชาการเกษตร เรื่องเงื่อนไขนำเข้าหัวมันฝรั่งเพื่อการบริโภคจากสหรัฐอเมริกา พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๔ สิงหาคม ๒๕๕๒พิมลกร/ปรับปรุง๘ ตุลาคม ๒๕๕๖พลัฐวัษ/ตรวจ๘ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๑๔ ง/หน้า ๔๕/๑๔ สิงหาคม ๒๕๕๒